Visita da Asociación Bico de Leite - Concilia Vacacións 2020Concilia Vacacións 2020\nEste martes tivemos a honra de recibir a visita de Silvia, unha das rapazas que forma parte da Asociación Lucense prolactancia materna “Bico de Leite”, xusto cando se celebra a semana Mundial da Lactancia Materna (aínda que en España como agosto é un período vacacional, celébrase durante a primeira semana de outubro)\nSilvia veu falarnos sobre algúns dos benefecios que os estudos indican que aporta a lactancia materna; explicando que tal como indica a OMS (Organización Mundial da Saúde), é “a forma ideal de aportar aos bebés os nutrientes que necesitan para un crecemento e desenvolvemento saudables”. Ademais, protexe aos nenos e nenas de enfermidades frecuentes na infancia; é un alimento moi coidadoso co medio ambiente, xa que non está envasado en plástico nin xera residuos, e un longo etcétera.\nPara coñecer máis datos sobre este alimento saudable, Silvia propúxonos varias dinámicas. Así, contou a historia do libro ilustrado”Mamá Natureza” de Julia Pérez e Alba la Pintora de Somnis. Un conto rimado que trata sobre o vínculo tan especial que se crea entre as nais mamíferas e os seus cachorros, e da satisfacción do placer de todas as persoas que participan dese momento de unión, cariño e amor.\nPareceunos unha elección moi acertada porque ademais do bonito da historia, as autoras donan parte dos beneficios obtidos ca venta do libro a axudar a varias ONGs que se encargan de protexer a infancia e aos animais.\nCo grupo de nenos e nenas máis maiores Silvia fixo unha pequena charla moi interactiva, na que explicaba cousas sobre a lactancia materna.\nSorprendeunos a cantidade de preguntas que os nenos e nenas fixeron, e como non… Silvia tamén nos interrogou moito…\nQue animais dan de mamar? Que é ser mamífero? Todas as nais de diferentes partes do mundo poden dar de mamar? Que comida toman os bebés? Que tipo de leite poden tomar? Ata cando poden tomar peito os nenos e nenas? Os bebés durmen moito? Canto tempo tarda en dixerirse o leite materno? Será fácil dar teta? Se as mulleres son as que dan o peito, é so cousa das “rapazas” esto da crianza e da alimentación? Os nosos nenos e nenas responderon a todas as preguntas, debatimos e reflexionamos sobre as mesmas e aportaron moitas anécdotas.\nAdemais, tivemos a sorte de que Silvia non veu soa, xa que a acompañou durante boa parte da xornada María e os seus dous fillos de 10 meses e 5 anos. María dalle peito aos seus fillos e o pequeno, demandou un par de veces peito, polo que os nosos participantes e as nosas participantes puideron ver en primeira persoa, un acto tan natural como o é o de aleitar a un bebé.\nDespois de todo isto, as rapazas de Bico de Leite, propuxéronnos pintar unhas imaxes de diferentes mamíferos amamantando (cada participante elexiu a súa) e finalmente agasalláronnos cunha chapa co noso debuxo pintado. Este detalle encantoulles a todos e todas as participantes.\nFoi unha experiencia moi bonita e unha actividade moi especial, feita co máximo respeto e cun cariño único, polo que temos que agradecer a todas as persoas que forman parte da Asociación Bico de Leite, a rápida resposta na aceptación da proposta de colaboración e por suposto en preparar de forma tan respetuosa a actividade. Queremos mencionar de forma especial a accesibilidade de Silvia e a profesionalidade en querer ofrecer algo de calidade adaptado as idades dos nenos e das nenas. E por suposto un gran grazas a María e aos seus fillos por querer acompañarnos, responder a todas as preguntas que os nenos e nenas lle fixeron e amosarse tan cariñosa ante todas as miradas do grupo mentras daba de mamar.\nPor último deixarvos o enderezo web da asociación, por se queredes máis información sobre a mesma: http://bicodeleite.blogspot.com/ Unha asociación na que apoian á nais que desexan dar leite materno; pero non se reduce a eso, senón que é un punto de encontro de familias que queren compartir as súas experiencias en torno á maternidade.\nActividades, Alimentación, Bico de Leite, Concilia Vacacións 2019, Natureza\nOne Response to “Visita da Asociación Bico de Leite”\nEsther 8 Agosto, 2019\nPertenzo á familia “biqueira” dende os seus primeros pasos.\nÉ unha ledicia ver medrar á asociación e comprobar que somos útiles na sociedade, participando en iniciativas como esta.\nGrazas Silvia, grazas María e grazas rapaces e rapazas…


A Deputación da Coruña financia a contratación de persoal de normalización lingüística nos concellos\nDestina 480.000 euros á convocatoria para creación, mantemento e reforzo dos servizos municipais de promoción do galego\nA área de Lingua da Deputación da Coruña destina un total de 480.000 euros á creación, mantemento e reforzo dos servizos de Normalización Lingüística dos concellos, mancomunidades e entidades locais da provincia. Os concellos poderán optar tamén ao programa "Lingua á escena" da Rede Cultural da Deputación.\nO BOP publica este xoves 10 de xaneiro as bases da convocatoria que posibilitará que os concellos de máis de 5.000 habitantes poidan acceder a unha axuda de 12.000 euros para financiar as retribucións do persoal técnico dos Servizos de Normalización Lingüística (SNL) para o que a área de Lingua da Deputación da Coruña destina un total de 480.000 €.\nA vicepresidenta da Deputación e responsable da área de Normalización Lingüística, Goretti Sanmartín, lembra que esta liña duplicou o seu orzamento nos últimos anos, tanto na cantidade xeral como no destinado a cada concello, "porque consideramos que o papel que desenvolven os servizos de normalización é fundamental para avanzar o proceso de normalización lingüística", destaca.\nA liña ten como obxectivo contribuír ao financiamento de contratacións de persoal técnico para a profesionalización da promoción do galego nos concellos. As bases da convocatoria contemplan que a contratación se fará mediante un proceso selectivo no que se avalíen os coñecementos e as capacidades técnicas e prácticas das persoas candidatas para o desenvolvemento das funcións do posto.\nA liña súmase a outras iniciativas que teñen como obxectivo a normalización do galego desde os concellos como o programa "Lingua a escena!" da Rede Cultural da Deputación da Coruña que se convocou por vez primeira o pasado ano co obxectivo de contribuír á dinamización da lingua galega. "Con este programa buscamos ofrécense espectáculos e propostas que teñen a dinamización lingüística como obxectivo para que se poidan programar polos concellos e axudar á normalización, en especial, das xeracións máis novas", destaca Goretti Sanmartín que é responsábel da área de Normalización Lingüística e Cultura da Deputación da Coruña. .\nMáis información sobre a convocatoria na seguinte ligazón: http://bop.dicoruna.es/bopportal/publicado/2019/01/10/2019_0000000051.html


Galibudo 2020 : avozdevilalba.gal\nUn ano máis a escola de Tae Kwon-Do Moo Duk Kwan de Villalba celebra a GALIBUDO. Poucos son os eventos que se organizan a nivel nacional con estas características e que ofrecen a oportunidade de investigar Artes marciais a través de profesores cunha longa traxectoria e experiencia para fomentar relacións e habilidades interpersoais a través delas, así como para coñecer a vila (as Festas Patronais, a cultura, as paisaxes, a gastronomía e a hospitalidade da súa xente).\nEste ano e pola situación excepcional debido á pandemia da Covid19, as actividades reduciranse en relación ao número de persoas (25 en clases prácticas e 30 en gastronómicas). Malia iso, a GALIBUDO 2020 será unha edición especial. Entre outras cousas porque os organizadores agardan sacar o máximo proveito da solidariedade poñendo á venda uns brazaletes representativos do evento e de Villalba. As ganancias irán para apoiar aos máis necesitados.\nPara a celebración do evento, a organización presenta un novo formato onde a saúde e a seguridade prevalecen sobre todo. As normas propostas son as seguintes:\n1ª Non máis de 25 persoas nas partes prácticas que levaranse a cabo, se o tempo é favorable, no exterior. As teóricas nos salóns do Parador.\n2ª A cea de peche de GALIBUDO será para un máximo de 30 persoas (capacidade máxima outorgada polo Parador de Turismo).\n3º As reservas para participar nas sesións (prácticas e teóricas) de GALIBUDO serán por rigorosa orde de inscrición (non podendo aceptar máis xente que a 25 permitida).\n4º As reservas para os eventos gastronómicos serán limitadas e non se aceptará máis xente que autorizada (máximo 30 persoas).\n5º No caso de que por forza maior se tivese que suspender a GALIBUDO, devolverase o diñeiro aos inscritos.\n6º As inscricións serán firmes unha vez realizado o correspondente depósito bancario, se non, non se contabilizará como persoa rexistrada. https://www.centervilalba.com/galibudo-2020/inscripcion-galibudo.html


Acuña preguntará no Parlamento polo desaloxo de membros de SOS Sanidade Pública cando recollían sinaturas - PSdeG-PSOE\nInicio Parlamento de Galicia Acuña preguntará no Parlamento polo desaloxo de membros de SOS Sanidade Pública cando recollían sinaturas\n13.02.2012 32641281A Carmen Acuña, Sanidade 0\nA parlamentaria socialista, Carmen Acuña, ven de presentar unha serie de iniciativas no Pazo do Hórreo, co fin de esclarecer a razón que motivou o desaloxo das persoas que estaban a recoller sinaturas en apoio dunha iniciativa lexislativa popular en defensa da Sanidade Pública.\nO pasado sábado, día 11 de febreiro, os membros da Plataforma SOS Sanidade Pública se desprazaron a recoller firmas ante o Palacio da Ópera da cidade da Coruña,aproveitando a esperable afluencia das persoas que asistiran á presentación das comparsas do Antroido.\nUnha vez alí, e para sorpresa dos membros da plataforma en defensa da sanidade publica e impulsores desa iniciativa lexislativa popular que busca impedir os recortes e a privatización da sanidade galega a Policía instounos a retirarse e suspender a recollida de sinaturas.\nA Plataforma SOS Sanidade Pública iniciou unha recollida de firmas en todo o territorio galego para poder sacar adiante unha iniciativa lexislativa popular que propón evitar os recortes e a privatización da sanidade galega.\nO obxectivo é reunir 15.000 firmas antes do 27 de maio e facer que a cidadanía galega tome conciencia da importancia que ten poder contar cun sistema sanitario publico gratuíto e universal e de calidade como tiñamos ata agora, polo que resulta difícil de comprender para o grupo parlamentario socialista ese desaloxo, especialmente “cando non provocaba ningún tipo de desorde nin alteración publica e tratándose ademais de algo tan sensible como é a saúde de todos”, afirma Acuña.\nArtigo anterior\tAbel Losada: "A reforma laboral do PP implanta a selva laboral desregulamentada" Artigo seguinte\tLosada acusa ao PP de "amordazar" ao Parlamento impedindo o debate da creación dunha Comisión de Investigación sobre as caixas\nIntolerable veto do PP ás medidas contra a trata de persoas


Javier Pereiro, cunha captura, proclamouse Campión Galego de Arceas en Xinzo | Federación Galega de Caza\nGALEGO DE ARCEAS EN XINZO\nJavier Pereiro, cunha captura, proclamouse Campión Galego de Arceas en Xinzo\nUnha soa peza que foi cazada polo coruñés de Viladabad (Tordoia), Javier Pereiro Lamas, foi o botín acadado polos 22 competidores (6 de A Coruña, 5 de Lugo, 5 de Ourense e 5 de Pontevedra, mailo gañador da pasada edición), no XXIV Campionato Galego de Caza de Arceas disputado o sábado 14 de decembro en terras da Limia ourensá baixo a organización da Federación Galega de Caza e a dirección do federativo, Óscar Meijide Varela. Torneo clasificatorio para o nacional que ten fixado de esceario as terras salmantinas.\nUn campionato que discurriu no Tecor de Xinzo (zona de Loñoá) enchoupado de auga debido as condicións climatolóxicas adversas de días e noite anterior, aínda que durante a mañá a choiva deu un respiro á hora de disputarse o acontecemento deportivo.\nA concentración (07:30 h.) levouse a cabo no Restaurante da Gasolineira Antela onde se repartiron os dorsais e se deron as instrucións pertinentes. Pouco despois partía a caravana cara a Loñoá, onde se daba a saída (9:00 h.), quedando fixado o punto de chegada (14:00 h.), avituallamento e de control no Local Social daquela aldea.\nO pouco de darse a competición por iniciada escoitábanse xa os primeiros disparos o que fixo pensar que podía ser un bo día de caza. Pero só foi un espellismo xa que logo a crúa realidade encargábase de amosar uns resultados incompatibles co esforzo e bo facer dos participantes ós que, aínda así, avistaron 15 exemplares, pero que por unhas ou outras causas non foron capturadas. O descoñecemento do terreno e querenzas da caza, o empapado que estaba o monte, principais causa da escasa percha, segundo as opinións dos protagonistas. De tódolos xeitos non estará de máis lembrar que a caza da escurridiza e desconcertante arcea é unha das máis puras de tódalas modalidades venatorias menores que coñecemos o non admitir sucedáneos por ser un paxaro migratorio.\n1º e campión, Javier Pereiro Lamas, de Viladabad (A Coruña), con 1 arcea e 500 puntos. Cazou con “Lapo”, un setter inglés de 5 anos de idade. Capturou a peza ás 11 da mañá e media hora despois facía a súa entrada no posto de control.\n2º e subcampión (por sorteo), José Evaristo Carracedo Calvo de A Coruña (Cinexética Coruñesa). Cazou con “Ritmo”, un Setter inglés.\n3º, (por sorteo), Aarón Mariña Méndez, Sociedade Azor (Lugo), Cazou con “Lola”, setter inglés.\nOs dous primeiros representarán a Galicia na seguinte fase que, como dixemos antes, terá lugar este ano en terras de Salamanca. Mestres o terceiro queda como primeiro reserva. Neste apartado tamén salientar, que dos 22 cadelos participantes, 19 eran setters.\nÁ clausura do acto asistiron as seguintes autoridades: Luís Eusebio Fidalgo, Vicepresidente da Federación Galega de Caza; Manuel Pérez González, Xefe do Servizo Provincial de Deportes de Ourense; Antonio García Reinoso, Presidente da Federación Galega de Caza en Ourense; Manuel Feijoo Castro, Secretario Xeral da FGC en Ourense; Óscar Meijide Verela, Delegado de Caza Menor do ente federativo e, David Pérez Álvarez, Presidente da Sociedade de Cazadores de Xinzo de Limia, entre outros. Persoeiros que pronunciaron breves discursos, procedéndose de seguido a entrega de trofeos e medallas os gañadores en medio dun excepcional ambiente de camaradería e unión. Entregándoselle un chaveiro de recordo tamén a tódolos presentes.\nDicir por último, que de todo o acontecido neste evento deportivo-cinexético terá unha completa información na páxina Web da Federación de Caza e no Canal de YouTube de LUMAVISIÓN GALICIA


Impresionante Sardiñada do San Pedro 2008 da Ponte do Porto\nComo é habitual ano tras ano, a temporada de festas de verán ten o seu punto de arranque nas festas de San Pedro da Ponte do Porto. Alí todos aqueles festeiros que veremos desfilar polas distintas romarías e festas dos contornos ao longo dos dous meses seguintes quentan motores e fan a súa particular pretemporada. En San Pedro están aquelas caras da xuventude que animarán as milenarias festas desta Costa da Morte nosa.\nEste sábado na Ponte haberá festa rachada\nTodo está preparado no porteño Pub Sloon para armar un bo fiestorro esta noite\nEste sábado 14 de xuño terá lugar no Pub Saloon (Ponte do Porto) unha festa concerto no que estará presente o doblador da TVG Yoni Mediogramo que fará das súas contando contos e chistes mentras uns profesionais do tatuaxe realizarán tattoos e pircings a todo o que o desexe. Todo este espectáculo farase a partir das 7 da tarde acompañado dunha gran churrascada gratuita para todo o mundo. Para despedir a noite actuará no Saloon o grupo porteño Materia ao que se sumarán uns invitados especiais. Pois nada, esperamos mostrarvos as fotos desta festasa para a semana que ven. Pulsa na foto para ver unhas imaxes do Saloon.\nAs festas da Ponte do Porto na honra a San Roque comezaron cunha boa churrascada. Hoxe é o día de San Roque na Ponte do Porto e para estar a altura imos a facer unha reportaxe fotográfica de toda a festa. Mañá, sobre as 2 da tarde comezaremos a subir as fotos. Como podedes ver no cartel haberá misa ás 13:00 horas da tarde con procesión e acompañamento da Banda de Música de Santa Comba e despois celebrarase o baile vermouth amenizado pola orquestra K´pricho. De noite gran verbena coas orquestras D´nivel e K´pricho. Xa sabedes, animádevos e non marchedes para Laxe nin para Cee, a mellor festa: San Roque da Ponte do Porto.\nCampeonato de Pesca Cabo Vilan\nLiga de Futbol Sala Xornada 2


Asociacións do Concello de Vimianzo - Aviso legal\nO Concello de Vimianzo é titular do dominio de internet asociacions-vimianzo.org\nCon estas páxinas preténdese fomentar o acceso dos cidadáns á información relativa ás iniciativas e servizos que levan a cabo as Asociacións situadas no Concello de Vimianzo, facilitando así as súas relacións tanto con devanditas asociacións como co Concello.\nO contido facilitado a través desta web emítese con efectos simplemente informativos e non substitúe a publicidade legal das disposicións e dos actos que teñan que ser publicados formalmente en boletíns oficiais. Aínda que se efectuarán os esforzos precisos para que a información contida sexa exacta e actualizada, O Concello de Vimianzo non garante a inexistencia de erros no contido deste sitio, nin que se encontre totalmente actualizado.\nO Concello de Vimianzo no asume ningunha responsabilidade derivada da conexión ou dos contidos dos enlaces a páxinas externas a que se fai referencia na web.\nBUZÓS DE CORREO\nO Concello de Vimianzo non se responsabiliza de contestacións que se realicen a través das distintas direccións de correo electrónico que aparecen nestas páxinas. A información obtida a través das caixas de correo contidas nestas páxinas ten carácter meramente informativo, sen que en ningún caso poida derivar dela ningún efecto xurídico vinculante.\nPreténdese reducir ao mínimo as interrupcións do servizo e os problemas ocasionados por erros de carácter técnico. Non se asume ningunha responsabilidade respecto as interrupcións ou deficiencias no servizo, nin dos problemas que poidan resultar da consulta destas páxinas.\nConcello de Vimianzo procura que a presentación de todos os contidos e funcionalidades esenciais da web sexa independente dos dispositivos físicos e navegadores web empregados para tal fin, codificados con estándares técnicos de uso libre e gratuito, e accesible para navegadores adaptados a persoas con minusvalías ou limitacións sensoriais, motoras ou cognitivas.\nRecoméndase empregar navegadores de versión recente talles como Netscape Navigator, Mozilla e derivados (Firefox), Opera, Internet Explorer, etc.\nEn equipos de sobremesa de uso común recoméndase o uso de resolucións de pantalla de 1024 x 768 pixels en diante.\nPRIVACIDADE DE DATOS DE CARÁCTER PERSOAL\nO tratamento dos datos de carácter persoal que se realice a través deste sitio web estará suxeito ao establecido na Lei orgánica 15/ 1999, de protección de datos de carácter personal, e no resto da normativa de aplicación. Os datos que se recollan trasladaranse informaticamente ou arquivaranse co consentimentos do cidadán, que ten dereito a decidir quen pode ter os seus datos, para que os usa, solicitar que estes sexan exactos e que se utilicen para o fin para que se recollen, coas excepcións previstas na lexislación.


Aberta a inscrición á XVIII Carreira 10K de Padrón Concello de Padrón Concello de Padrón\nA XVIII Carreira 10 K de Padrón xa está en marcha, onte abriuse a inscrición para todos aqueles interesados en participar, e esta mañá o Concelleiro de Deportes, acompañado por varios membros da corporación local, presentou o cartel oficial da Carreira. O prazo de inscrición de participantes pecharase o mércores 12 de febreiro de 2020 ás 23:59 horas, e poden realizarse a través da web www.emesports.com . A inscrición é gratuíta ata os 16 anos, e os adultos deberan aboar unha taxa de 6 euros.\nSe queres consultar o regulamento, pódese facer na seguinte ligazón.\nAs categorías establecidas para esta xornada deportiva son as seguintes:\nPitufo F/M:Nadas/os en 2016e posteriores.\nPrebenxamín F/M:Nadas/os en 2013, 2014 e 2015\nSub 10F/M:Nadas/os en 2011e 2012\nSub 12F/M:Nadas/os en 2009 e 2010\nSub 14F/M:Nadas/os en 2007e 2008\nSub 16F/M:Nadas/os en 2005e 2006\nSub 18F/M:Nadas/os en 2003e 2004\nSub 20F/M:Nadas/os en 2001e 2002\nSub 23F/M:Nadas/os en 1998, 1999 e 2000\nSenior F/M:Nadas/os entre 1985e 1997\nMásterAmasc/fmno:Nadas/osentre 1974e 1984\nMáster Bmasc/fmno:Nadas/os entre 1964e 1973\nMáster C masc/fmno:Nadas/os en 1963e anteriores.\n* As categorías pitufo e prebenxamín non son competitivas.\nA recollida de dorsais realizarase o propio día da proba no Pavillón do Souto –Campo do Souto – entre as 11:30 e as 13:00 horas, ou dende as 15:00 horas ata media hora antes do inicio da proba-. Os atletas sen dorsal serán descalificados.\nAdemais dos premios en metálico que oscilan entre os 200 e os 50 euros para os participantes a título individual, e entre 250 e 75 euros para os equipos\nfederados, haberá outros obsequios e agasallos por parte de Termas de Cuntis, Vermú St.Petroni e Supermercados Froiz.\nA clasificación por clubes será establecida a través dos 10 primeiros corredores en cruzar a liña de meta, pola suma dos seus postos, gañando o primeiro equipo que menos puntos acade. En caso de empate, gañará o equipo que mellor clasifique o seu 10º compoñente.\nNa carreira haberá servizos de duchas, sinalización kilométrica, gardaroupa, fotografía profesional, avituallamento intermedio (km5) e en liña de meta, dúas ambulancias, dos médicos e dous sanitarios, seguro de accidente deportivo e servizo de masaxes.


Europa Press 27 julio 2021 21:25 h.\nespaña salario mínimo Nadia Calviño\nA vicepresidenta segunda e ministra de Asuntos Económicos e Transformación Dixital, Nadia Calviño. EFE\nA ministra estima que no outono se alcanzarán xa os niveis de emprego de febreiro de 2020\nA vicepresidenta primeira do Goberno e ministra de Asuntos Económicos e Transformación Dixital, Nadia Calviño, afirmou este martes que en setembro se verá se é posible recuperar a senda de subida do salario mínimo interprofesional (SMI) na que o país se atopaba antes da chegada da pandemia.\nCalviño destacou que a decisión de elevar o SMI dependerá de como evolucione o mercado de traballo e de se se mantén a favorable tendencia actual.\n"Á luz de como evolucione o mercado de traballo nas próximas semanas, veremos en setembro se é posible recuperar a senda de subida do SMI e acordar unha alza nos últimos meses do ano que nos permita seguir avanzando ata o obxectivo do 60% do salario medio", dixo na rolda de prensa posterior ao Consello de Ministros.\nTamén incidiu en que todo o Executivo está comprometido co aumento do SMI e coa mellora das condicións laborais. "A nosa condición ten que ser a de continuar logrando que os traballadores en paro atopen un emprego, con atención aos mozos, e non hai ningún tipo de dúbida sobre se hai que aumentar o SMI e continuar mellorando as condicións laborais dos traballadores", engadiu.\nIgualmente, deixou claro que a cuestión é que se continúen tomando as mellores decisións para o país no momento adecuado, asegurando que se mellora o emprego, pero sen pór en risco a recuperación.\nCalviño tamén sinalou que se prevé para este mes de xullo unha recuperación de máis do 90% do emprego perdido como consecuencia do shock provocado pola pandemia durante o ano pasado, e que no outono se alcancen xa os niveis de emprego de febreiro de 2020.\nA vicepresidenta primeira ha indicado que preto dun ano e medio despois desde a irrupción do coronavirus, está en marcha "unha sólida recuperación económica". De feito, a positiva evolución do mercado de traballo "é o mellor dos indicadores desta recuperación".\nTamén apostilou que logo de alcanzarse o máximo dun millón de persoas en ERTE, os traballadores acollidos a este mecanismo fóronse reducindo de forma sostida ata situarse na contorna dos 340.000, dos que un terzo se atopan a en ERTE a tempo parcial.\nMantéñense as previsións de emprego\nPola súa banda, os autónomos cubertos polo cesamento de actividade situáronse en 160.000 persoas en xuño, o menor nivel en nove meses.\nO Executivo tamén mantivo as súas estimacións no cadro macroeconómico sobre a taxa de paro, que se situará este ano no 15,2% e irase reducindo ata unha media do 14,1% en 2022, senda descendente que continuará nos anos seguintes.\nA pesar da mellora estimado na taxa de paro, o Goberno espera que o emprego creza este ano un 4%, igual que o previsto en abril, mentres que en 2022 o crecemento situarase no 2,7%.


En Marea: "Valoramos a convocatoria electoral en xullo poñendo condicións ao Goberno da Xunta" - Noticias de En Marea\nEn Marea: “Valoramos a convocatoria electoral en xullo poñendo condicións ao Goberno da Xunta”\nTrala xuntanza mantida co Presidente da Xunta, dende En Marea reclamamos a Feijoo transparencia e esiximos a publicación dos datos que manteñen ocultos.\nUnha vez estudados os informes remitidos pola Xunta, consideramos que ante a incerteza do panorama actual pola pandemia, unhas eleccións con todas as garantías sanitarias non poderían convocarse ata que rematase a pandemia, situación que supón ter que escoller entre celebrar eleccións en xullo ou permanecer con Feijoo á fronte do Goberno sine die, o que consideramos inasumible, pois para facer fronte á nova normalidade precísase un goberno con plena lexitimidade democrática e legal. Os 11 anos de goberno do PP, a xestión de Feijoo e o seu afán privatizador de servizos esenciais como son a sanidade e os servizos sociais, leváronnos a afrontar esta situación en peores condicións.\nSe nalgo coinciden os estudos presentados é na alta probabilidade de rebrotes en outono, dadas as circunstancias excepcionais, consideramos como menos mala como data a do 19 de xullo, tentando atrasar a data nese mes o maior posible, para ir valorando a evolución da situación durante a desescalada nese tempo.\nPancho Casal ironizou sobre o feito de que PSOE e Galicia en Comun/Podemos consideren ilexítimo ou temerario convocar eleccións en Galicia durante o estado de alarma, cando en Madrid o goberno “de coalición” do que forman parte fíxoo posible, pois o decreto de Feijoo marcaba que só poderían convocarse cando rematara o estado de alarma, pero o goberno aprobou un Real Decreto Lei, a instancia do PNV, onde ditamina que poderán convocarse. Para nós, isto evidencia que cando PSOE e Podemos gobernan desde Madrid non pensan en Galicia.\nEn todo caso, esixiremos para dar o noso apoio á convocatoria en xullo que se desenvolva un protocolo que garanta de maneira estrita a máxima seguridade sanitaria en todo o proceso. No mesmo sentido, Pancho Casal tamén lle reclamou ao Presidente da Xunta, como levamos facendo máis de dous meses que publiquen os datos reais da evolución da pandemia, desagregados por concellos e por residencias (diferenciando públicas e privadas), de positivos e falecementos, recriminando que todo este tempo estiveron manipulándoos e ocultándoos, cando son esenciais para poder estudar a situación obxectivamente.\nPancho Casal tamén demandou que se inclúa na convocatoria unha “cláusula suspensiva” se a situación se deteriorase antes do comezo da campaña electoral, cláusula na que se podería poñer como data para unha nova avaliación o remate do estado de alarma ou a terceira semana de xuño.\nAnte o risco, que a propia Xunta recoñece, de rebrotes no outono, Pancho Casal reclamou na xuntanza dotar ao sistema sanitario de recursos humanos, materiais e económicos suficientes, así como a especial necesidade de protexer ao persoal sanitario, facendo previsión para ter dispoñibilidade de test e material de protección para todas.


Luns, 25 Setembro 2017 17:59\nBOIRO> Segundo o alcalde a boa xestión levada a cabo nestes anos posibilitou reducir considerablemente a débeda e mellorar tamén o pago a provedores. No último pleno o equipo de goberno deu conta da liquidación do pasado exercicio 2016. O resultado orzamentario a final de ano deu novamente un resultado positivo, superando o millón de euros. Segundo o alcalde, Xoán Xosé Dieste, trátase do sexto ano consecutivo no que se acada remanente positivo, aforro neto positivo e superavit. Onde van segundo el aqueles anos nos que o Concello tiña unha débeda que se superaba os 20 millóns de euros. Isto ademais conseguiuse sen incumprir un dos seus compromisos cando chegou á alcaldía. Non subir ningún imposto nin taxa municipal nestes oito anos. Grazas ó remanente positivo do ano pasado, máis dun millón de euros, o Concello poderá emprender importantes actuacións, como é o caso da recuperación ambiental do estuario do río Coroño_na súa terceira fase, a urbanización da rúa Francisco del Río ou a mellora do abastecemento de auga á parroquia de Bealo.\nXoves, 03 Agosto 2017 16:00\nO alcalde de Boiro defende a idoneidade do proxecto de saneamento no río Breiro\nBOIRO> Dieste negou que se producira unha tala de árbores indiscriminada e segundo el a actuación porá fin a numerosos focos de vertidos urbanos. Sen querer entrar en polémicas, o alcalde aludiu á enorme importancia desta actuación amplamente demandada, cun presuposto que supera os dous millóns de euros. Segundo el, con ela ponse fin a un problema de numerosos focos de vertidos urbanos que van parar ó mar, corrixindo eivas existentes na rede xeral realizadas por goberno anteriores. Por esta razón non entende a polémica que está a suscitar a obra, principalmente por parte dalgúns grupos da oposición, ó considerar que se trataba dun atentado ecolóxico, coa tala indiscriminada de árbores autóctonas que se atopan neste bosque de ribeira. O alcalde referiuse tamén ó que significará no futuro este proxecto que leva aparellado a construción dun espazo verde, que incluirá unha pasarela de madeira, un pequeno merendeiro e unha senda peonil ata a praia de Barraña. A actuación súmase as numerosas obras realizadas nos últimos anos en materia de saneamento achegados tanto con fondos propios coma procedentes doutras Administracións, cun investimento próximo ós dez millóns de euros, de cara a renovar a obsoleta rede xeral.\nVenres, 19 Mai 2017 19:20\nSANXENXO> Telmo Martín volverá a ser alcalde de Sanxenxo despois de que esta mañá firmase un acordo de goberno co partido que encabeza Gonzalo Pita, actual alcalde da vila. Un novo goberno bipartito, no que previsiblemente non participará a actual edil de Seguridade Cidadá, Vanesa Rodríguez. Telmo Martín volverá a primeira liña da política municipal de Sanxenxo ao suceder a Gonzalo Pita a fronte da alcaldía. Despois de que o líder do SAL anunciase que deixaba a alcaldía, o popular Telmo Martín recoñecía a súa honestidade e a valentía de Pita para asinar un pacto co PP de Sanxenxo, que garantise unha estabilidade para a vila. Martín sinalou que Pita non será tenente de alcalde, senón que será un "vicealcalde". Ambos partidos asinaron esta mañá un acordo de goberno no que se comprometeron a traballar en prol de diferentes proxectos moi importantes para a vila. Logo do rebumbio informativo na Casa do Concello... na rúa, como sempre, opinións para todos os gustos. Dado o momento político no que nos atopamos o acordo asinado entre as dúas formacións inclúe no punto 16 un pacto anticorrupción que sinala que a coalición romperá si nalgún momento algún concelleiro das súas agrupacións se lle abre xuízo oral por corrupción.\nXoves, 04 Mai 2017 18:02\nAsistimos á primeira recollida do composteiro comunitario de Barro\nBARRO> A deputada provincial, Eva Villaverde, acompañou esta mañá ó alcalde de Barro, Xosé Manuel Fernández Abraldes, a realizar a primeira entrega do composteiro comunitario do concello. Desde que comezou a funcionar, en setembro pasado, leva tratadas oito toneladas de residuos. O composteiro comunitario de Barro leva en funcionamento desde comezos de setembro pasado. E hoxe tivo lugar o último proceso desta primeira quenda, o cribado do compós e a primeira entrega, tanto ós veciños que pariticparon depositando a súa materia orgánica, como á Escola Infantil do municipio. Nesta primeira criba, foron testemuña tanto o alcalde, como a Deputada Provincial Eva Villaverde, que puxo en valor o plan Revitaliza da Deputación que está a levar este tipo de transformación de residuos ós concellos pontevedreses. Desde que comezou a funcionar en setembro, o composteiro comunitario leva tratadas oito toneladas de residuos. Xosé Manuel Fernández Abraldes. suliñou que o o compromiso do concello de Barro con este sistema de tratamento dos residuos orgánicos continuará adiante, por diversos motivos . Ó contrario que está a acontecer noutros concellos, en Barro os veciños, segundo afirma o alcalde, están recibindo estes composteiros comunitarios de forma moi positiva. O rexidor animou a que co tempo as casas do rural do municipio opten tamén pola instalación de composteiros particulares.\nXoves, 16 Marzo 2017 18:25\nPontevedra> O alcalde de Pontevedra tivo unha reunión especial nesta xornada. Os alumnos de primeiro de educación infantil visitaron as instalacións do concello e tiveron a oportunidade de falar co alcalde. Lores faloulles sobre as similitudes que hai entre un cole e un concello e tamén respostou a todas as preguntas que, estes pequenos xornalistas, tiveron nesta xornada.\nMartes, 14 Marzo 2017 17:45\nA nova lonxa de Ribeira estará en funcionamento no mes de xuño\nRIBEIRA> O alcalde de Ribeira agarda que antes do mes de xuño esté en funcionamento a nova lonxa de Ribeira. Fixo o anuncio esta mañá ó tempo que afirmaba sentirse sorprendido polas críticas do BNG respecto do proceso adxudicatario do servizo.\nHomeSalnés - CaldasMostrando artigos por etiqueta: Alcalde Top of Page


Visita a ECIMAT @ Noticias\nVisita a ECIMAT\nDurante o 2º trimestre os alumnos de 6º tivemos a oportunidade de visitar ECIMAT (Estación de ciencias marinas de Toralla)\nAlí realizamos un itinerario pola ECIMAT e amosáronnos a estrutura e as instalacións. Poidemos ver e comprender un pouco mellor o traballo do persoal investigador, xa que as nosas guías Alba e Tania son técnicos especializados na investigación marina. Neste caso vimos un estudo que está a facer unha delas sobre o pepino de mar.\nTamén nos explicaron que teñen cinco liñas de actuación: Biodiversidade, calidade ambiental mariña e contaminación mariña, explotación sustentable dos recursos mariños, observación oceánica e cambio global e xestión integral da zona costeira.\nFoi unha visita moi proveitosa que nos acercou á realidade do traballo a pé de mar. É xenial ver que o que estudas vaiche servir para investigar e buscar solucións que contribúan ó benestar da natureza e da sociedade.\nDurante o 2º trimestre os alumnos de 6º tivemos a oportunidade de visitar ECIMAT (Estación de ciencias marinas de Toralla) Alí realizamos un itinerario pola ECIMAT e amosáronnos a estrutura e as instalacións. Poidemos ver e comprender un pouco mellor o traballo do persoal investigador,…\nBocata Solidario 2019\nSalida didáctica al Museo del Mar


A actividade é de balde, previa inscrición no Departamento de Cultura\nO Concello de Boqueixón organiza unha xornada de Ioga na Natureza o vindeiro venres 14 de agosto. A actividade, de carácter gratuíto, desenvolverase entre as 19.30 e as 21.00 horas en Ponte Ledesma, nas Ínsuas de Gres.\nA xornada é de carácter gratuíto. As persoas interesadas deberán formalizar a súa inscrición previa no Departamento de Cultura do Concello de Boqueixón, a través do e-mail cultura@boqueixon.com ou no teléfono 981 513 115. O aforo está limitado a 15 asistentes.\nA cita, organizada en colaboración con Agora Yoga, ofrecerá unha sesión de iniciación ao Ioga Integral, que se desenvolverán nun enclave para desfrutar da natureza e coñecer os beneficios desta práctica milenaria. Así, as persoas participantes aprenderán a realizar as posturas Asanas, a respiración consciente e a fase de relaxación-meditación.


O Concello ampliará o parque de Marcos Cela preto dun 20% | Concello de Lugo\nO Concello ampliará o parque de Marcos Cela preto dun 20%\nLuns, 12 de novembro de 2007\nO Concelleiro de Medio Ambiente, Lino González Dopeso, presentou hoxe o proxecto de ampliación do parque Marcos Cela, que suporá aumentar a súa superficie entre un 17 e un 20 por cento.\nLino González explicou que non se trata dun proxecto novo “senón dunha vella aspiración deste equipo de goberno”, dixo. O proxecto contempla a adecuación do espacio comprendido entre as rúas República Arxentina e a subida da Volta da Viña.\nEsta nova instalación permitirá facer unha zona de paseo para unir a Fonte dos Ranchos coa Cea de Olga. A idea do Concelleiro é unir esta nova ampliación co parque xa existente a través dunha pasarela e adecuar o solar con distintos sistemas que palien o importante desnivel e poda ser utilizado de xeito cómodo e seguro.\nEsta parcela ten actualmente titularidade municipal e foi limpada e desbrozada polo actual equipo de goberno para mellorar o aspecto de abandono que tiña.\nO Concelleiro avanzou que ademais de zona verde e do paseo haberá lugar para varios miradores, “que porán en valor esta zona, que é unha das que máis valor paisaxístico ten de toda a cidade”.\nSegundo indicou o Concelleiro, antes de poñer en marcha o proxecto realizarase un estudo para coñecer en profundidade as necesidades que terá esta parcela para o seu aproveitamento. Será necesario tamén realizar estudios geofísicos antes de deseñar o proxecto.


7 leccións aprendidas na promoción da súa escrita | Martech Zone\n7 leccións aprendidas na promoción da súa escrita\nDomingo, setembro 25, 2011 Xoves, xuño 18, 2015 Douglas Karr\nEstivemos entusiasmados de reservar a Jo-Anne Vandermeulen no Programa de radio do blog Marketing Tech pero uns 20 minutos despois, o noso acceso a Internet caeu e tivemos que interromper o programa. Foi decepcionante xa que realmente recibíamos un bo consello de Jo-Anne.\nJo-Anne é experta en promocións en autoedición. Despois de retirarse como profesora, escribiu unha serie de libros ... e no proceso aprendeu a dominar a promoción das súas publicacións. Agora dedicou o seu negocio, ela blogue, cada un Podcast, e o seu novo libro para axudar aos autores a promover a súa escritura.\nGustaríame coñecer a Jo-Anne hai un par de anos ... moito antes de escribir Blog corporativo para maniquíes. Non é que o libro non se venda constantemente, é que non creo facer todo o que puiden á hora de promocionar o libro. Xunto coa entrada de Jo-Anne, xuntei esta lista de leccións.\nTanto se estás publicando por ti mesmo, pasando por unha pequena empresa editorial ou publicando tradicionalmente ... serás responsable de comercializar a ti mesmo e aos teus libros. Podes facelo ti mesmo, aínda que non teñas un título de mercadotecnia ou desexes buscar un comerciante profesional, pero necesitarás tempo, enerxía e coñecemento.\nLanzamento dun blog é unha necesidade. Preséntase con precisión como experto, proporcione contido valioso que os espectadores poidan tomar e dar e dar algo máis. Sexa unha interacción auténtica e acolledora co teu público. E, por suposto, non esquezas facer unha chamada á acción na barra lateral dos teus libros cun botón de compra claro e ligazóns funcionantes.\nTer presenza nas redes sociais é unha valiosa billa para obter unha exposición MAIOR (estamos a falar de 1.2 millóns de membros só en Facebook ata o ano 2012. Isto é unha chea de cousas máis que nunca soñarás con conectarte durante a sinatura dun libro). Diríxete ao teu público, prepárate para facerche visible a ti mesmo (e aos teus libros) en tantas redes como sexa posible e dedica tempo a crear relacións que ao final abrirán a porta a moitas oportunidades.\nA promoción do teu libro comeza o día que teñas unha idea para o libro. Crear expectación coa túa audiencia é fundamental. Moita xente (incluídos nós) agarda a que o libro vaia a imprimir antes de promocionalo. Perdemos moito tempo e pulo neste. Gustaríame que puxésemos as pedidos previos e fixésemos un sitio moito máis rápido.\nComo orador, algúns dos meus colegas impulsaron a venda de libros e distribuíron moitos máis libros de solicitando o evento compra libros para os asistentes en vez de pagar unha taxa para falar. Esta é unha gran idea porque funciona en 3 niveis ... asocialo ao libro, vende máis libros e ten un público de lectores que sae e fala do libro. É gañar, gañar, gañar!\nAs revisións importan. Envíe copias do libro a outras autoridades da súa industria e solicite comentarios e comentarios honestos en Amazon e outros sitios de revisión de libros. As autoridades que teñen blogs a miúdo escriben publicacións sobre o seu libro e axúdano a promocionalo.\nPromove aos teus lectores. Para o noso libro, tivemos vídeos desde Sudáfrica ata unha foto do blogger xefe de eBay, Richard Brewer-Hay, a semana pasada! Os teus lectores queren ter unha conexión persoal contigo como autor; así que asegúrate de aproveitar e construír esa relación cando xurdan as oportunidades.\nNon deixes de coller unha copia do novo libro de Jo-Anne, Premium Promotional Tips for Writers.\nA optimización de busca local non exclúe a optimización nacional ou internacional\nTodos somos estraños


MARATÓN CORUÑA42 – CLUB VOLEIBOL ZALAETA\nInicio /MARATÓN CORUÑA42\nNoticias21 de abril de 2013\nHoxe domingo celebrouse a Maratón Coruña42, proba na que tamén se disputaba o Campionato de España e o Galego da modalidade, con gran afluencia de público e de participantes nun día no que a climatología colaborou animando a todos os coruñeses a encher as rúas nunha excelente xornada lúdica e deportiva.\nA vitoria foi para todos aqueles participantes que lograron cruzar a meta nun claro desafío de superación ante a mítica distancia de 42.195mts nunha proba cunha organización impecable.\nXa no plano estrictamente competitivo, destacar a vitoria obtida polo atleta segoviano Javier Guerra cunha gran marca que o leva directamente a Moscú e suponlle o título de campión de España, en segundo lugar o galego Pedro Nimo, subcampeón de España e campión galego. En categoría feminina, a galega María Gestido alzouse co triunfo seguida da atleta Cristina Loeda.\nUn dos obxectivos do día organizado polo Concello da Coruña, é o de “Implicar a toda a cidadanía no desenvolvemento do maratón, sendo unha xornada dirixida tamén a espectadores, cunha oferta de actividades lúdicas para que o público anime festivamente aos participantes da proba, e goce ao máximo posible da cita atlética”.\nNeste contexto, ¡Animamos! Actividades, trátase dunha serie de actividades dirixidas ao público en xeral e aos máis pequenos en particular, que de forma paralela á carreira se articulan e ao longo da cidade en distintos puntos abertos a todo o mundo.\nO Club Voleibol Instituto Zalaeta, colabora coa organización de “Súbete a onda, xoga connosco ao volei praia” montando na praia de Riazor unha serie de canchas para o goce dun día ao aire libre e a popularización dun deporte apto para todo o mundo como é o volei praia. Celebráronse partidos con todo tipo de participantes, nenos e nenas que gozaron enfrontándose a pais e nais e persoas de distintas idades no que a diversión era o obxectivo.\nLembrade que hai un concurso en Twitter cuxa finalidade é a promoción das actividades relacionadas co Maratón Coruña42, que dará comezo o domingo 21 e finalizará o domingo 28 ás 23:59 horas, organizado pola Concejalía de Educación , Deportes e Mocidade. É necesario ter unha conta en Twitter e ser seguidor da conta @Coruna42 e utilizar nas súas tuits #Animaciócoruña42. Trátase de evaluar o nivel de satisfacción dos cidadáns e corredores coas actividades realizadas, e ao final realizarase un sorteo entre todos os participantes.\nAquí podedes ver as bases: BASES DO CONCURSO EN TWITTER.\nO noso «Hashtag» é: #AnimacionCoruña42voleipraia


Seis cafés – Rexenerando\nSeis cafés. Etnografía dos coidados para tempos de pandemia\nXéneros e identidade; Memoria e territorio, Facilitación e participación social.\nSeis cafés é un proxecto de intervención sociocomunitaria e etnografía feminista desenvolvido para o Concello de Bergondo entre setembro e novembro de 2020. Nel, exploramos o tema dos coidados a través de entrevistas a veciñas maiores do municipio, visibilizando a relación histórica das mulleres co mundo reprodutivo, denunciando a inxusta carga que puido supoñer nalgúns momentos da súa existencia e aprendendo de todos os saberes invisibles que atesouran.\nEstas entrevistas, así coma as metodoloxías e conclusións do encontro virtual Coidatopías, compoñen a publicación de Seis cafés.\nLevamos a cabo a coordinación do proxecto, o deseño, e a súa execución.


Subvención de Interese!!! - tecdicom.com\nHoxe publicouse no DOG unha axuda interesante para o sector comercial e artesanal.\nEntre outras actuacións subvencionables (modernización de locais e expansión comercial) inclúese a “Dixitalización Comercial“, e establécense porcentaxes do 70 e 80% do investimento para este concepto.\nDentro deste epígrafe contémplanse:\n– A implantación e actualización de páxinas web comerciais.\n– Introdución de ferramentas de márketing 4.0.\n– Contidos audiovisuais de promoción do produto.\n– Servizos profesionais de xestión de redes sociais.\n– A implantación de ferramentas de xestión.\nO prazo de presentación e de un mes a partires do día seguinte ao da publicación.\nPáxina da axuda no DOG\nDescarga do PDF desde o DOG\nWordPress para Hostelería: Vantaxes e Posibilidades\nO uso de Wordpress ofrece vantaxes comúns a calquera sector de negocio, pero tamén unha serie de vantaxes específicas para o sector hostaleiro. Ademais ofrece tamén algunhas posibilidades de desenvolvemento que tratamos de enumerar a...\nHoxe en día, crear contidos é máis doado que nunca. Pódese ver neste impresionante video... Levo xa uns anos traballando con Elegant Themes, especialmente co seu mellor persoal, DIVI. Veñen de presentar unha gran actualización ? DIVI 3.0- que mellora espectacularmente...


Concentración de Técnicos Superiores Sanitarios para reivindicar equiparación cos profesionais homólogos europeos - Pontevedra Viva\nConcentración de Técnicos Superiores Sanitarios (TSS) no Hospital Provincial\nConcentración de Técnicos Superiores Sanitarios para reivindicar equiparación cos profesionais homólogos europeos\nXoves 2 de Decembro, 2021 ás 13:51 do Xoves 2 de Decembro, 2021\nOs Técnicos Superiores Sanitarios (TSS) son profesionais que se encargan de actividades de soporte ao diagnóstico nos centros hospitalarios na realización de radiografías, biopsias, citoloxías, tratamentos oncolóxicos ou análises clínicas, como as agora tan habituais probas PCR.\nEste colectivo sanitario considérase invisibilizado e esta situación levou a que os profesionais se concentraran este xoves nos hospitais de todo o Estado. En Pontevedra realizábanse dúas concentracións, no Hospital Provincial e tamén en Montecelo, durante os minutos de descanso ao mediodía.\nDenuncian que os TSS de España son, entre todos os profesionais homólogos da Unión Europea, os únicos que contan cun nivel de cualificación acreditada de nivel 5 dentro de Marco Europeo de Cualificacións. No resto de países, estes profesionais atópanse no nivel 6.\nEsta situación ten como consecuencia a falta de recoñecemento da súa titulación. Isabel Fontán, coordinadora técnica do servizo de Microbiología da área sanitaria de Pontevedra-O Salnés, asegura que se atopan no esquecemento dos estamentos políticos e dos gobernos mentres que noutros países si son recoñecidos. Demandan a homologación co resto de traballadores da UE, de forma que se recoñeza a súa titulación no resto de países e non se atopen con obstáculos para desenvolver a súa mobilidade profesional.\nEspaña é o único caso no mundo cun "sistema sanitario moderno" en que estes profesionais se atopan segregadas e, por este motivo, devaluadas tanto na titulación como nos salarios.\nNa área sanitaria de Pontevedra-O Salnés contabilízanse ao redor de 200 profesionais TSS, segundo fontes sindicais, que demandan esta homologación con estas concentracións este xoves mentres tres representantes de organizacións de TSS do país mantiñan un encontro no Ministerio de Sanidade. Sinalan que o Ministerio de Educación iniciou o procedemento de participación pública pero a reforma dos títulos académicos mantense no ámbito da formación profesional e co nivel 5. Coas protestas buscan que Educación estableza outro perfil académico compatible co europeo.\nReivindican a equiparación do seu nivel de cualificación cos profesionais da Unión Europea\nDemandas dos Técnicos Superiores Sanitarios (TSS)\nIsabel Fontán. Coordinadora técnica do servizo de microbioloxía da área sanitaria de Pontevedra e O Salnés\nO persoal Técnico Sanitario celebrará o seu día cunha xornada de visibilización da súa traxectoria profesional


Viaxe londres 2014\nA ATENCIÓN DOS PAIS/NAIS/TITORES DO ALUMNADO QUE PARTICIPARÁ NA EXCURSIÓN A LONDRES DE 4º DA ESO\nEstimadas/os nais/pais/ titores:\nConvocámosvos a unha reunión o xoves 7 de Novembro, as 19.00, na Aula Magna para informarvos das novidades sobre o proxecto de excursión que o alumnado de 4º da ESO realizará no presente curso.\nO proxecto contempla realizar unha viaxe a Londres de cinco días no 3º trimestre do presente curso. En principio as datas que pensamos que serían mellores son as comprendidas entre o 28 de abril e o 3 de maio. (Hai que ter en conta que parte do alumnado de cuarto vai participar noutras excursións). Pretendemos que na mesma participe todo o alumnado de 4º da ESO que o desexe e que non fora sancionado polo seu comportamento.\nA nosa idea é que non sexa só unha viaxe turística, senón que sexa unha actividade académica útil para o alumnado. Con este fin elaboraránse fichas didácticas especiais coas que o alumnado traballará antes e despois da viaxe.\nO presuposto aínda non está pechado, pero calculamos que ficara entorno os 500 euros. Tendo en conta que é unha cifra considerabel, a nosa idea é que o alumnado consiga a maior cantidade de cartos mediante actividades diversas como venda de lotería, tartas, etc... Solicitaremos pois a súa autorización e colaboración nesta tarefa.\nPara comezar a planificación da viaxe necesitamos saber quenes están interesados en realizala. Así que todos os interesados deberán ingresar a cantidade de 200 euros. Esta cifra supón o 40% do precio total da excursión, e necesitamola para facer a reserva; así que unha vez feita a reserva non se poderán devolver os cartos.\nAs cantidades deberánse ingresar na conta do Instituto no BBVA: 0182-0267-14-0200694868\nAsunto: Londres, nome do alumno, grupo do alumno.\nDeberán realizar este ingreso a maior brevedidade posible. De non terse realizado o citado ingreso antes do 15 de novembro, entenderemos que renuncian a realización de esta actividade. É moi importante que nos fagan chegar, por medio do seu fillo/a, unha fotocopia da folla de ingreso, para poder levar un mellor control dos ingresos realizados. Pode ser entregada as profesoras Carmen Argibay, Clara Pino ou o vicedirector Fernando Prieto.\nO non ingreso do pago nas datas indicadas implica a perda ao dereito de participar na viaxe.\nEstamos a súa disposición para calquera consulta ou aclaración que quieran realizar.\nSantiago, 6 de novembro do 2013.\nAsdo. Fernando Prieto, vicedirector\nPublicado por Fernando Prieto Valdés en 1:20 No hay comentarios:\nFernando Prieto Valdés


CIG San Caetano: Ampliase de novo a Oferta Pública de Emprego da Xunta con outras 4 bolsas de "formación"\nAmpliase de novo a Oferta Pública de Emprego da Xunta con outras 4 bolsas de "formación"\nDesta volta serán 4 bolseiros/as nun centro con 17 traballadores e traballadoras no cadro de persoal, o que supón un 20% de persoal en precario.\nA resolución das 4 bolsas xunto coa lista de agarda publícase no DOG do 11 de abril. A convocatoria fora publicada no DOG do 30 de decembro de 2015. A estas únense tamén as 10 recentemente convocadas pola Axencia Galega de Turismo sobre as que xa faláramos vai unhas semanas.\nAs bolsas de "formación" no lugar dos contratos de traballo está á orde do día na nosa vida laboral como forma extrema de precarización do traballo. Segundo a Comisión Europea estima que en España hai máis de 180.000 persoas traballando sen cobrar un peso; do mesmo xeito que un 72% das bolsas de "formación" son para realizar o traballo da falta de persoal en plantilla. Na Dirección Xeral de Comercio a maiores ten, ano tras ano, unha porcentaxe de persoal "en formación" máis alto do que se entende por "normal", chegando esta porcentaxe ao 20%. Se precisa persoal, que aumenten a RPT.\nNo caso que nos ocupa si hai retribución, e desde 2011 ata se cotiza á Seguridade Social, salvo polo desemprego, que aí quedan vendid@s. En calquera caso, fálase de "formación" cando resulta obvio que o traballo derivado destas bolsas non se desbota, senón que se aproveita. E de novo, xa temos materia para demanda laboral. Precisamente, no eido laboral recordamos que existe un modelo de contrato de formación para persoas con titulación universitaria ou de formación profesional de grao medio ou superior que se chama "contrato de traballo en prácticas". No eido da Función Pública e visto que se repite, non estaría de máis crear as prazas necesarias en RPT e cubrilas consonte aos procedementos legalmente establecidos.\nLogo queda a visión condescendente de que é polo seu ben, que así a mocidade colle experiencia e sacan uns cartiños para os seus gastos. Porén, unha Administración pública debera dar exemplo e non potenciar o traballo precario nas súas instalacións. E non o dicimos exclusivamente pola man de obra barata, senón polo que levan implícitas no fondo as "bolsas de formación": a potenciación do traballo sen contrato/nomeamento legal nas Administracións públicas.\nPublicado por CIG San Caetano ás 11:04


Concello de Lugo | Satifacción dos organizadores no peche da XXV Feira do Libro\nSatifacción dos organizadores no peche da XXV Feira do Libro\nO día 30 de xuño abrirase unha nova edición da Feira do Libro Antigo\nO domigno pechou na praza Maior a XXV edición da Feira do Libro, que festexou este cuarto de século de historia ininterrumpida cun programa completo e moi variado. Segundo indicaron os organizadores, o representante da Federación de Libreiros, Antonio Fernández Mayra, e a Concelleira de Cultura, Concepción Burgo, o resultado foi moi satisfactorio.\nUn total de dez stands, tres deles de Lugo e o resto das outras provincias galegas, conformaron a oferta cultural desta edición. O número de comerciantes foi inferior ao doutros anos por coincidir coa feira de Pontevedra, que cambiou a súa data no último momento. Aínda así, os resultados de visitantes e compras foron moi bos, agás nos días de choiva, nos que notouse unha importante baixa.\nO programa elaborado para esta edición contou cunha serie de actividades dirixidas ao público de todas as idades, pero especialmente aos máis pequenos, con sesión de contacontos, obradoiros e tamén talleres. Estas foron moi valoradas e seguidas por un elevado número de persoas, para satisfacción dos organizadores.\nNovamente, celebrouse un concurso de narración para os cativos e incorporáronse actividades musicais e un recital de poesía, sen esquecer as presentacións de libros.\nComo en anteriores edicións, realizáronse sorteos de libros e concursos nos que se repartiron os premios o último día da feira, cunha ampla presencia dos participantes, a pesar do mal tempo. A Concelleira de Cultura foi a encargada de repartir os galardóns.\nRecuperando a tradición do ano pasado, o próximo 30 de xuño abrirá na praza Maior a Feira do Libro Antigo, que permanecerá ofertando o seu material até o 15 de xullo.


Máis de medio centenar de entidades e organizacións, A Asociación veciñal Oza Gaiteira Os Castros entre elas, ten convocada unha manifestación para este domingo 30 de maio ás 12.00h dende a Praza da Palloza.\nDebate sobre a Fachada Maritima\nO Noso Barrio Conta; é o lema baixo o que se celebrará este acto organizado pola Asociación Veciñal Oza Gaiteira Os Castros no formato de mesa redonda para debater sobre a oportunidade histórica que supón para a cidade a próxima transformación dos terreos portuarios que se liberarán co traslado das instalacións industriais dos muelles ao porto exterior\nO obxectivo é procurar que os grupos políticos visiten o barrio e expoñan os seus plans sobre o borde do litoral, desde logo un asunto de moito interese para a veciñanza.\nO acto se celebrará no Auditorio do Forum Metropolitano o 25 de maio ás 19.30h\nO moderador será o membro da directiva da Asociación : O Periodista Pepe Lorenzo\nDebido ás restricións sanitarias, este evento contará cunha capacidade limitada polo que precisamos que te inscribas : ozagaiteiraoscastros2@gmail.com\nMar de Oza: Maxinando ou futuro.\nA asociación veciñal Oza Gaiteira Vos Castros vai o documental: Mar de Oza: Maxinando ou futuro.\nAnte a "oportunidade histórica que supón para a cidade a próxima transformación dos terreos portuarios" que se liberarán co traslado de instalacións ao porto exterior.\nA obra, dirixida por María Álvarez pretende espertar a conciencia da sociedade coruñesa para poder levar a cabo "un proceso transformador e de mellora".\nNo Forum Metropolitano, o día 3 de maio de 2021 ás 19:30.\nSacar a entrada de balde a partir do dia 30 dea Abril as 10 horas no enlace :https://corunacultura.sacatuentrada.es/\nApertura de nova edición do Curso Básico de Igualdade e Prevención das Violencias Machistas\nDende nos informan que a Concellería de Igualdade, Benestar Social e Participación do Concello da Coruña da apertura dunha nova edición do curso básico "Igualdade e prevención das violencias machistas" do Pacto Social.\n04/02/2021 - 18:24\nCurso básico “Igualdade e prevención das violencias machistas”\nDende a asociación veciñal comunicamos que a Concellería de Igualdade, Benestar Social e Participación do Concello da Coruña informámosche da apertura de novas edicións do curso básico “Igualdade e prevención das violencias machistas” do Pacto Social.\n28/01/2021 - 15:38\nDebido ás novas restricións decretadas pola Xunta, “Camilo. Ou último guerrilleiro de Galicia” cambia de data. A nova data é o luns 8 de marzo de 2021.\nA Asociación veciñal Oza Gaiteira Os Castros vai proxectar o documental: Camilo: ou último guerrilleiro de Galicia. Camilo: O último guerrilleiro de Galicia é un documental que expón a vida de Camilo de Deus, o último guerrilleiro que queda vivo en Galicia.\nCamilo: ou último guerrilleiro de Galicia\nA Asociación veciñal Oza Gaiteira Os Castros vai proxectar o documental: Camilo: ou último guerrilleiro de Galicia. No Forum Metropolitano o día 1 febreiro de 2021 ás 19:30 podes sacar a entrada de balde no enlace: SACA A TÚA ENTRADA\n04/01/2021 - 11:14\nA Asociación veciñal Oza Gaiteira Os Castros vai proxectar o documental: ASOLAGADOS. No Forum Metropolitano, o día 11 de xaneiro de 2021, as 19:30. Deixamos unha ligazón para ver o trailer: PULSE AQUÍ


Xunta, Concello e Estado coinciden na necesidade de coñecer o estado actual do monumento natural das Catedrais para avaliar a adopción de novas medidas\n2018/04/03:Xunta, Concello e Estado coinciden na necesidade de coñecer o estado actual do monumento natural das Catedrais para avaliar a adopción de novas medidas\nA directora xeral de Patrimonio Natural, Ana María Díaz, trasladou esta mañá ao alcalde de Ribadeo, Fernando Suárez Barcia, e o xefe do Servizo provincial de Costas en Lugo, José Miguel Esteban, a decisión da Xunta de Galicia de encargar un estudo xeotécnico para saber cal é a situación do Monumento Natural da Praia das Catedrais e como se viu afectado polo últimos temporais rexistrados. A directora xeral mantivo unha reunión esta mañá en Santiago de Compostela, na que as tres administracións representadas consideraron que a medida é oportuna e necesaria para saber con coñecemento cal é o estado actual do monumento natural e adoptar as decisións máis responsables, tal e como recomendan os expertos.\nAna María Díaz trasladou que este estudo encargouse xeotécnico con carácter urxente, polo que os técnicos iniciarán de inmediato os traballos previos para o análise e determinar a zona de estudo dos diferentes cantís, cornixa e saíntes da zona. A Xunta encomendou onte mesmo á Universidade da Coruña un informe complementario desde a perspectiva técnica dos enxeñeiros de Camiños para analizar a situación actual do estado e condicións do monumento natural, co fin de que os posibles resultados e as indicacións que se indiquen no documento sexan asumidas polas tres administracións.\nIndicou que a Xunta xa conta cun estudo de recomendacións, elaborado en setembro de 2017, que conclúe que As Catedrais é unha estrutura inestable ao igual que todas as praias da rasa cantábrica, onde existen posibilidades de desprendementos que non poden predicirse con exactitude.\nTamén aclarou que neste estudo de recomendacións trasladáronse medidas de xestión que foron tidas en conta por parte da Xunta de Galicia, como trasladar información ao público sobre os riscos da visita, en especial dos riscos existentes por achegarse ao talude, sobre todo despois de fortes chuvias. Nese sentido, reforzouse a comunicación sobre os posibles riscos, recomendacións que foron introducidas nas autorizacións para coñecemento dos usuarios. Cómpre lembrar que na propia web de reservas xa se advirte de forma expresa que o visitante coñece e acepta os riscos derivados da visita.


Presentamos as actividades do Entroido 2021 no noso concello; unha celebración que por mor das restricións vixentes derivadas da Covid19, toca facelo dende a casa. Anímate e participa nunha edición distinta pero na que poderemos pasar un bo rato.\nÉ moi sinxelo, entre o 8 e mailo 17 de febreiro, só tes que disfrazarte de forma individual, en parella ou en comparsa familiar (só podes participar nunha categoría das mencionadas), e únicamente, os membros da unidade familiar (persoas conviventes).\nUnha vez disfrazados/as, tes que sacar unha foto ou facer un vídeo (pódese realizar unha pequena coreografía, canción, baile… aínda que non é imprescindible).\nÉ obrigatorio o uso de máscara, xa que así demostramos que a foto ou vídeo é deste ano. Despois, tes que descargar o Anexo I, na web: www.concellodenegreira.gal, imprímea, cubrea e asina a mesma.\nPoden concursar veciños de Negreira e de fora do concello, e os premios serán VALES AGASALLOS, para gastar nos locais comerciais e/ou hostalaría de Negreira.\nVive o Entroido barcalés!\nBases Entroido 2021.pdf


Powerbank cargador, Vegetable Slice, envases para alimentos, coitelos de cociña - Lovphone\nMóbiles e accesorios para PC\nTeléfono e Pad Case\nCargador de pared / Viaxe\nAmasar Dough Bag\nralador de queixo\nAbrazadera para Samsung\nPor que elixir lovphone\nLOVPHONE unirse á integridade dos negocios e prestar moita atención ás necesidades dos clientes e atención ao cliente.\nActualmente, as nosas marcas inclúen LOVPHONE, LOVKITCHEN, INVONS, A-CLEVER. Cada marca ten o seu propio mercado\nposición e ofrece unha variedade de produtos que o cliente necesita. Desde 2017, imos continuar a innovador\ne mellorar o produto para dar aos usuarios a mellor experiencia a usar.\nMini iPad 1/2/3/4 Se con seguridade a proba de choque Pro ...\nDIBE Dildo con forte Ventosa e 6 difiren ...\nVibrando Ir Ovos Waterproof 30 Frecuencia Thr ...\nVibrando Ir ovos, DIBE Waterproof mando a ...\nCoello Vibradores xoguetes vibrantes Múltiples velocidade Vibra ...\nHidratación Correndo cintura Pack- (negro-vermello)\nAs nosas Tendas Amazon\nLovphone En Amazon.com\nHeikaa En Amazon.com\nHeikaa En Amazon.ca\nInvons En Amazon.com\nA-intelixente en Amazon.com\nLOVPHONE Promoción mensaxe\nNew produtos gratuítos información! Esta días imos enviar información sobre o produto libre para os nosos clientes, algúns materiais de cociña / accesorios do teléfono / produtos adultos. Calquera que probar os nosos produtos libres, póñase en contacto connosco e imos ...\niPad LOVPHONE caso mini\niPad Mini caso vendida pola empresa Lovphone, pode perfectamente apto para a súa 7.9 pulgadas tablet iPad mini-1/2/3/4. Este caso está construído a partir de EVA resistente ó impacto e material de coiro PU, non se preocupe a caída e i ...\nLovphone Garlic Press Peel conxunto Ofertas\nDebe de material de cociña como allo prensa descascados de definir? Recentemente, a empresa Lovphone realizará unha actividade de desconto, Lovphone espremedor de allo descascados definir 78% de desconto na nosa tenda Amazon. É un gran desconto agora, se precisa ...\nProdutos para adultos LOVPHONE\nEstimado cliente, os nosos produtos para adultos comezar a venda na nosa tenda Amazon, e benvido visitar a nosa empresa para seleccionar os produtos que lle gusta. 1.Rabbit Vibradores O coello vibrador é un debe ter para tentar acadar o clímax. Con ...\nDirección: Dongguan, provincia de Guangdong, cidade Humen\n© Copyright - 2015-2017 Lovphone Electronic Technology Co, Ltd: Todos os dereitos reservados.


Luar Na Lubre, unha das bandas de referencia da música folk publica no ano 2018 novo disco, esta vez dedicado á Ribeira Sacra.\n20'00, 17'00, 14'00, 12'00 € (carné xove, + 65 anos, persoas desempregadas: -20%; familias numerosas, -25% (só en despacho de billetes)).\nA banda liderada por Bieito Romero gravou en outubro de 2017 este novo traballo discográfico no Mosteiro de San Pedro de Rocas (Esgos, Ourense), e o seu obxectivo é poñer en valor, a través da música, a riqueza histórica, etnográfica, natural e monumental deste territorio. Este novo traballo inclúe 26 temas que proveñen de composicións propias, música tradicional e melodías.\nRibeira Sacra conta con ducias de colaboradores que achegan o seu grao de area ás 26 cancións deste disco: desde Víctor Manuel ata SES, pasando pola Coral de Ruada, Nani García, a asturiana Marisa Valle Roso, Juan A. Antepazo de Astarot, Irma Macías Suárez, Brais Maceiras, entre outros moitos. Bieito Romero remarcou, na presentación que tivo lugar en Ourense, que esta gravación "tocoume no corazón, porque as miñas orixes están na Ribeira Sacra, e ademais, para todos supuxo un proxecto moi especial porque comezamos a traballar nel na data en que os lumes fixeron estragos en Galicia en outubro de 2017, e o feito de estar nun territorio de tal alto valor natural, como é a Ribeira Sacra, fíxonos arrancar con moita tristura". Romero lembrou o labor etnográfico e de recolleita de sons naturais e testemuñas que enriqueceron este traballo musical. "Fomos polas aldeas falar coa xente, recollemos sons de vento, carros, campás, e tamén imaxes de nevaradas, amenceres..., de tal xeito que neste traballo mestúrase a música co ambiente da Ribeira Sacra". A súa pretensión, remata, "foi acadar unha banda sonora humana e natural". O traballo discográfico recolle tamén nas letras feitos e personaxes históricos, como "Romasanta", e de lenda, como os "Felos de Maceda e Esgos", de fonda tradición etnográfica no Entroido, ademais de textos en "Barallete", a linguaxe dos afiadores.\nBIEITO ROMERO, gaitas, acordeón, zanfona\nIRMA MACÍAS, voz\nANTÍA AMEIXEIRAS, violín\nXAVIER FERREIRO, percusión latina, efectos\nXAN CERQUEIRO, frautas\nBRAIS MACEIRAS, acordeón


» Crónica » Unha vez refrendado na xunta de goberno da Deputación o convenio asinado co Concello para a posta en marcha da residencia de maiores de Ribadeo, agora toca seguir traballando, segundo o Alcalde. Pendente queda algunha documentación e a concesión do permiso de inicio de actividade por parte da XuntaCronica3.com A Mariña - costa de Lugo - información da Mariña lucense\nUnha vez refrendado na xunta de goberno da Deputación o convenio asinado co Concello para a posta en marcha da residencia de maiores de Ribadeo, agora toca seguir traballando, segundo o Alcalde. Pendente queda algunha documentación e a concesión do permiso de inicio de actividade por parte da Xunta\nRibadeo, 13 de abril de 2018. O alcalde, Fernando Suárez, cualifica de boa nova o convenio asinado entre Concello e Deputación para a posta en marcha da residencia de maiores, que hoxe foi refrendado na xunta de goberno da institución provincial. O rexedor asegura que por días como este está orgulloso de estar en política e que por días como este vale a pena loitar. Engade que o traballo debe seguir a partires de agora, e que entre os asuntos pendentes está a petición do permiso de inicio de actividade á Xunta, que agarda que sexa concedido sen problema.\nSuárez Barcia declarou que “é unha moi boa noticia para Ribadeo, e emocióname dicir que hoxe é un destes días nos que un se sinte orgulloso de estar en política, e é un destes días polos que un sinte que vale a pena loitar a pesar dos problemas que moitas veces poidamos ter”.\nO alcalde dixo que “este convenio entre a Deputación e o Concello de Ribadeo, que agora tamén a parte do Concello ven de ser refrendado pola xunta de goberno da Deputación de Lugo, ten ao noso xuízo, o mellor da política e o mellor da xestión que poida existir”.\nO rexedor ribadense engadiu que “ten o mellor da xestión porque ten as achegas dos mellores técnicos, tanto do Concello como da Deputación, en todo este proceso de varios meses de traballo duro e discreto. Ten ao mesmo tempo o mellor da política porque, aínda que os gobernos dunha e doutra institución non somos da mesma cor política, si que soubemos deixar as diferenzas a un lado, que non hai moitas, e apostar dentro da legalidade por poder ter o mellor servizo, os mellores prezos, as mellores calidades, e as mellores garantías para os futuros usuarios e usuarias desta nova residencia, que non son outros que os nosos paisanos tanto os do noso concello prioritariamente como despois os da comarca e, se quedan prazas libres, os da provincia”.\nFernando Suárez quixo “deixar claro que a formación política da que formamos parte o goberno municipal de Ribadeo tamén apostou e aposta claramente en favor deste xeito de facer política. Isto non é nin máis nin menos que poñer os instrumentos públicos que existen para facer política a favor da xente, porque a ela nos debemos e a ela debemos servir”.\nO alcalde comentou que “agora nos vindeiros días temos que seguir traballando para cumprimentar a documentación que falta como a ordenanza económica, o regulamento de xestión, de acceso, etc… Ao mesmo tempo isto é necesario para pedirlle á Xunta o permiso de inicio de actividade, un papeliño sen máis, pero que confiamos non ter problema algún, xa que se desde o inicio de todo este proceso, desde hai varios anos, a Xunta non puxo un peso en toda esta acción polo menos que non poña máis paus nas rodas ao que é o noso soño colectivo, noso da unanimidade da Corporación e da unanimidade da xente de Ribadeo, que é a nova residencia para maiores”.


Praza de Cibeles - Wikipedia, a enciclopedia libre\nCoordenadas: 40°25′09.38″N 3°41′35.25″O / 40.4192722, -3.6931250\nVista da praza de Cibeles, coa fonte no centro e o Palacio de Comunicacións, sede da Alcaldía, detrás.\nA praza de Cibeles é unha praza da cidade de Madrid, situada na intersección da rúa de Alcalá (que a cruza de oeste a este) co paseo de Recoletos (ao norte) e o paseo del Prado (ao sur). Este lugar, un dos máis simbólicos da capital, divide os límites dos distritos Centro, Retiro e Salamanca.\nNo centro do recinto, sitúase a soada fonte de Cibeles, esculpida no ano 1782, a partir dun deseño de Ventura Rodríguez. Cada unha das catro esquinas da praza está presidida por edificios emblemáticos, construídos entre finais do século XVIII e principios do XX. O Palacio de Buenavista ou Cuartel Xeral do Exército, que data de 1777, é o máis antigo de todos eles. Sitúase no ángulo noroccidental, enfrontado ao Palacio de Linares ou Casa de América, que se alza sobre o nororiental. Pola súa banda, o Palacio de Comunicacións, sede da Alcaldía de Madrid desde o ano 2007, esténdese sobre o extremo sueste e o Banco de España sobre o suroeste.\nWikimedia Commons ten máis contidos multimedia na categoría: Praza de Cibeles\nTraído desde "https://gl.wikipedia.org/w/index.php?title=Praza_de_Cibeles&oldid=5595136"\nA última edición desta páxina foi o 5 de outubro de 2020 ás 12:01.


educacion Archives - Marea de Vigo no Concello\nMoción por un inicio de curso escolar seguro.\nMOCIÓN POR UN INICIO DE CURSO ESCOLAR SEGURO. Atendendo ás datas oficiais previstas, o día de 10 de setembro dará comezo o curso escolar en Educación Infantil e Primaria, e o 16 en Secundaria. Mentres, seguimos a atravesar unha crise sanitaria dabondo coñecida. Ante esta situación, as novas que seguen chegando dende a Consellería de View Article\nMarea de Vigo demanda ao Goberno municipal que recolla as demandas da comunidade educativa viguesa e reclame á Consellería de Educación un curso escolar seguro.\nMarea de Vigo demanda ao Goberno municipal que recolla as demandas da comunidade educativa viguesa e reclame á Consellería de Educación un curso escolar seguro. Oriana Méndez: “Solicitamos un compromiso explícito do Concello de Vigo, que conta cun alto índice de poboación en idade escolar, para que esixa á Concellería de Educación da Xunta de View Article\nMarea de Vigo esixe un protocolo covid para a volta ás escolas que non elimine dereitos nin servizos ás familias.\nMarea de Vigo esixe un protocolo covid para a volta ás escolas que non elimine dereitos nin servizos ás familias. Oriana Méndez: “pedimos á Cosellería e ás distintas institucions competentes que se elabore urxentemente un protocolo consensuado coa comunidade educativa que garanta tanto as medidas de seguridade sanitaria precisas coma os servizos esenciais como o View Article\nMarea de Vigo denuncia a continuidade do desmantelamento da EMAO, agora coa escusa da COVID.\nMarea de Vigo denuncia a continuidade do desmantelamento da EMAO por parte do Goberno de Abel Caballero, agora coa escusa da COVID. Oriana Méndez: “Para o curso que vén, só se ofertan 59 prazas de novo acceso, reservándose, supostamente, o resto para o alumnado que repite curso por mor da covid. O curso pasado, no View Article\nOs Dereitos Fundamentais que se substancian na igualdade ante a lei -sen que poida prevalecer discriminación por razón de nacemento, raza, sexo, relixión opinión ou calquera outra condición ou circunstancia persoal- e tamén no dereito ao libre desenvolvemento da personalidade -sempre que non se vulneren os dereitos doutra persoa- están recollidos no ordenamento xurídico do View Article\nMOCIÓN DECEMBRO 2019 PARA INSTAR AO CONCELLO DE VIGO A CUBRIR A OFERTA EDUCATIVA E FOMENTAR CO CORRECTO FUNCIONAMENTO DA ESCOLA MUNICIPAL DE ARTES E OFICIOS DE VIGO.\nO desenvolvemento económico da cidade de Vigo ao longo da súa historia contemporánea foi sempre acompañado de iniciativas colectivas e individuais de mecenazgo para que este estivese acompañado de melloras educativas, socioeconómicas e culturais para a poboación da cidade. Exemplo disto foi a iniciativa no fabril Vigo de 1885 da Sociedade de Socorros Mutuos La View Article\nMarea de Vigo leva ao Pleno do Concello a situación en materia de dotacións educativas en Vigo\nMAREA DE VIGO-SON EN COMÚN LEVA NA SÚA PRIMEIRA MOCIÓN A PLENO NESTA LEXISLATURA A PROBLEMÁTICA DE FALLA DE RECURSOS EDUCATIVOS EN CENTROS PÚBLICOS VIGUESES. Oriana Méndez: “A Lomce, as decisións enmarcadas nos sucesivos orzamentos da Xunta de Galicia e dos gobernos centrais, as zonificacións escolares arbitrarias e as redimensión do cadro de persoal docente View Article\nO Grupo municipal da Marea de Vigo afirma que é necesario aumentar o importe das axudas municipais escolares de libros e comedor xa que levan sendo as mesmas dende hai dúas lexislaturas\nO Grupo municipal da Marea de Vigo afirma que é necesario aumentar o importe das axudas municipais escolares de libros e comedor xa que levan sendo as mesmas dende hai dúas lexislaturas Rubén Pérez: “Non é razoable o aumento de gasto noutras partidas relacionadas con humanizacións e actuacións viarias e que levemos anos coa partida View Article\nMarea de Vigo denuncia o desmantelamento paulatino da EMAO por parte do Goberno de Abel Caballero.\nMarea de Vigo denuncia o desmantelamento paulatino da EMAO por parte do Goberno de Abel Caballero. Rubén Pérez: “A Escola Municipal da Artes e Oficios de Vigo é unha singularidade cultural e formativa coa que temos o privilexio de contar na nosa cidade, Escola que, tras máis de cen anos, corre o risco de ir View Article\nMarea de Vigo cualifica a actitude de Xunta e Concello cos negocios de xogo como un agravio á hostalería da cidade.\nMarea de Vigo alerta do perigo que pode supoñer que un servizo esencial coma o servizo de Axuda no Fogar poida acabar nas mans de DOMUSVI.\nMarea de Vigo cualifica o anteproxecto da Lei de Memoria como “boa nova” aínda que espera que avance no trámite parlamentario por ser insuficiente.\nMarea de Vigo pide a aplicación de medidas efectivas pola redución de emisións e a conservación da biodiversidade.\nMarea de Vigo afirma que é necesario derrogar a Lei Montoro como única opción para que os concellos poidan usar o s seus remanentes.


Federación Galega de Caza | Nova: "Juan Carlos Casas revalida en Pazos de Borbén o título de Campión Galego de Cans de Rastro sobre Coello"\nJuan Carlos Casas revalida en Pazos de Borbén o título de Campión Galego de Cans de Rastro sobre Coello\nFoi o pasado día 3 de outubro cando os mellores cans de rastro sobre coello de Galicia (nove equipos) dábanse cita no XXV Campionato Autonómico da especialidade que se levou a cabo no Concello de Pazos de Borbén e máis concretamente nas paraxes coñecidas por “Amasusán”, “As Canteiras” e “O Cabalo”. Todas ubicadas na parroquia de San Sadurniño de Amoedo, e nas que a presenza de coello deixábase notar nada máis pisar aqueles terreos. Por elo, os participantes que dispuxeron dunha hora para que os seus cans amosasen as súas habilidades venatorias nesta disciplina, estaban satisfeitos neste apartado, a pesar de que os rastros eran “fríos” ao haber lúa chea e os coellos encamar antes que noutras fases lunares.\nUnha Final que se encargou de organizar a Federación Galega de Caza, a que contou coa colaboración da Sociedade de Caza de “Pazos de Borbén”, a que cedeu os terrenos para o seu desenrolo, e que tivo de aliados a unha climatoloxía ideal e a unha deportividade exquisita.\nO programa comenzou moi de mañanciña xa que a concentración levouse a cabo ás 7,30 de la mañan no Restaurante “Casa Belisario”, en Amoedo. Pouco despois dábase por empezada a competición que concluiría a primeiras horas da tarde. De xuíces actuaron os titulados Moure, Jaime e Costas e de Director da Proba, Nicolás Castro Rodríguez.\n1º e Campión por segundo ano consecutivo, Juan Carlos Casa Cambón, de Baldaio (Carballo), con 505 puntos. Deles, 145 aportoullos “Eros” que foi elexido como mellor can do torneo. O resto do lote conformábano os beagles “Era”, “Sanz”, “Luna”.\n2º e subcampión, José Luís Martínez Calvo, cos beagles americanos, “Erful”, “Ecu”, “Eva”y “Ena”, e 457 puntos\n3º, Victor Casqueiro Casqueiro, cos beagles, “Peca”, “Rex”, Cora”e “Sol” e 455 puntos.\nCLAUSURA E DISCURSOS\nO Xefe do Servizo Provincial de Caza e Pesca en Pontevedra, Pablo Caballero e o Alcalde da localidade anfitriona, Andrés Iglesias, compartiron mesa e mantel na Mesa Presidencial con diversos cargos federativos, encabezados polo Presidente da Federación Galega de Caza, Xavier Nogueira Diz.\nTocante aos discursos e opinions, o campión, estaba encantado por haber revalidado o título e falou dun esceario “moi bo, con moito coello, unha boa organización e un ambiente fenomenal”.\nPola sua banda, Pablo Caballero dixo que “a caza ten algo que non teñen outras federacións xa que a de caza ten a forza da unión que é o que lles fai fortes aos cazadores”.\nMentres o Alcalde, logo de gastarlle cariñosas bromas aos seus conveciños, Nogueira Diz e Roberto Costas, felicitou aos gañadores e brindouse a seguir colaborando con estes eventos.\nPor último sería o mandamáis federativo autonómico, Javier Nogueira, o que se dirixía aos presentes dándolle un repaso a actualidade cinexética, falando dos seus problemas e do alto nivel competitivo que temos en Galicia a nivel nacional e internacional, en todas as modalidades. Tamén dixo que este Campionato “é o único que se celebra en toda España, pois en Aragón parece que deixaron de facerlo”, precisou.


O presidente de Cegasal reúnese co alcalde da Coruña para falar dos centros especiais de emprego sen ánimo de lucro : Cegasal\nO presidente de Cegasal reúnese co alcalde da Coruña para falar dos centros especiais de emprego sen ánimo de lucro\nCegasal integra a 17 iniciativas empresariais, 12 delas na provincia da Coruña, que dan traballo a preto de 1.250 persoas.\nA Coruña, 22 de febreiro de 2017. O presidente da Asociación Empresarial Galega de Centros Especiais de Emprego Sen Ánimo de Lucro (Cegasal), José Antonio Vázquez, mantivo esta mañá unha reunión no Concello da Coruña co alcalde Xulio Ferreiro e os concelleiros de Emprego e Economía Social, Alberto Lema, e Igualdade e Diversidade, Rocío Fraga.\nDurante o encontro, José Antonio Vázquez referiuse ao labor realizado polos traballadores dos 17 centros especiais de emprego que forman parte de Cegasal, dos que 12 están situados na provincia da Coruña. Estes centros abarcan máis de 14 sectores produtivos, como artes gráficas, alimentación, recollida de residuos, xardinería ou atención sociosanitaria, entre outros.\nA reunión co alcalde da Coruña forma parte da rolda de contactos que o presidente da patronal de economía social está a manter con institucións, organismos e empresas para sensibilizar sobre o emprego dos traballadores con discapacidade, cuxa taxa de paro elévase ao 70%.\nA Asociación Empresarial sen Ánimo de Lucro\nCegasal é a asociación empresarial galega de carácter multisectorial de iniciativa social que integra iniciativas empresariais que comparten os principios orientadores da economía social. Os centros especiais de emprego de iniciativa social apostan por facilitar a inserción laboral das persoas con discapacidade. Desta forma, a asociación funciona como xeradora de oportunidades de emprego, formación e desenvolvemento de servizos para as persoas con discapacidade, cuxa taxa de actividade laboral é menor comparada co resto da sociedade. Unha situación que se quere cambiar a través do traballo realizado por Cegasal, cuxos centros especiais de emprego facturaron no seu conxunto o pasado 2015 un total de 25 millóns de euros e deron emprego a máis de 1.250 persoas.


IGREXA IGREXA DE SAN XOÁN DE CALLOBRE EN MIÑO A CORUÑA - GALICIA\nmailto:?subject=Envio de contido de Turismo de Galicia: IGREXA DE SAN XOÁN DE CALLOBRE&body=Recoméndoche que leas a información IGREXA DE SAN XOÁN DE CALLOBRE extraída do portal de Turismo de Galicia na páxina https://www.turismo.gal/recurso/-/detalle/5048/igrexa-de-san-xoan-de-callobre?langId=gl_ES%26ctre=31%26tp=8\nIgrexa de estilo predominantemente barroco do século XVIII, situada no municipio de Miño ("Municipio de Interese Turístico"). O interior é moi sobrio dende o punto de vista ornamental. De planta de cruz latina, o espazo entre o presbiterio e as capelas laterais resólvese mediante arcos de medio punto. Destacan a pila bautismal, de características románicas, e os altares coas imaxes de San Xoan e a Dolorosa. Aos pés da nave sitúase un coro alto. O exterior concentra a decoración na fachada principal. Sobresae a espadaña de dous corpos, o primeiro composta por tres machóns que dan lugar aos ocos onde se sitúan as campás, mentres que o segundo está formado por un corpo central flanqueado por pináculos. Destacan dous reloxos de sol, un na esquina da fachada principal e outro no lateral da epístola.\nDende Miño, tomar a estrada en dirección Bemantes, continuar ata un cruce, onde se xira á dereita en dirección Callobre ata a igrexa.


Fálame de San Sadurniño - Inauguración da estatua do Sagrado Corazón\nInauguración da estatua do Sagrado Corazón\nSan Sadurniño, 1920\nO día 13 de xullo de 1920, chegaban os Marqueses para pasar o verán no seu Pazo de San Sadurniño. Como era habitual foron recibidos trunfalmente polos persoeiros do municipio: O secretario municipal José María Pita Corral, o alcalde Fernández Pita, o capellán Fernando Prieto, o empresario Matías Fernández Murias, o notario Sr Jack Ocampo, o comerciante Pelayo Casal, o médico Fentanes, o farmacéutico González de Lema e o telegrafista Gómez Crespo, ademais dos mestres nacionais e todos os colonos dos Duques.\nOs Duques veñen cun proxecto moi querido para Natividad Quindós: a inauguración dunha réplica -“en pequeniño”- do monumento ao “Sagrado Corazón de Jesús“ do impoñente Cerro de los Ángeles inaugurado polo Rei Alfonso XIII o 30 de maio de 1919 e que comezara a construirse en 1916. A Marquesa xa agasallara á igrexa parroquial de San sadurniño cunha imaxe en 1905. Mais neste caso a estatua e a réplica foron esculpidas por un escultor de sona, Aniceto Marinas, a quen a Duquesa coñecía por ser o autor do monumento conmemorativo -tamén promovido por ela en 1908- das vítimas do atentado na voda de Alfonso XIII (1906). Por outra banda, a Marquesa de San Sadurniño tivera un protagonismo moi especial na construción da gran estatua do Cerro de los Ángeles, pois era a Presidenta da ultraconservadora “Unión de Damas Españolas”, unha das asociacións promotoras do monumento.\nTras do eco mediático do evento, o culto ao Sagrado Corazón espallouse por moitas parroquias e asociacións relixiosas, dentro dun programa de desactivación da inestabilidade social e o malestar das clases populares ao remate da 1º Guerra Mundial que desembocara na folga xeral revolucionaria de 1917.\nO escultor Aniceto Marinas agasallou a Marquesa cunha réplica en bronce, autentificada e firmada que os marqueses decidiron colocar ás beiras da presa da marquesa. A inauguración terá lugar o día 2 de agosto de 1920 cunha programación especial: haberá misas de campaña nos xardíns dende as 8 e media da mañá e almorzos gratuitos para os asistentes. O propio Duque da Conquista leerá o mesmo pregón de Alfonso XIII no Cerro dos Ángeles. Veu moita xente das aldeas e parroquias de San Sadurniño, nomeadamente caseiros e colonos da Duquesa e autoridades municipais co alcalde Fernández Pita. Probablemente actuara a coral ferrolana "Toxos e Froles". Orixinalmente o monumento estaba ás beiras do río Xuvia; nos anos 50 as monxas trasladárono aos xardíns do Pazo, mais tras a instalación da casa consistorial no pazo en 2014, a estatua reubicouse no seu destino definitivo no claustro do Convento de Santo Domingo.\nSen embargo o Duque da Conquista xa non andaba ben de saúde aquel ano e uns días despois da inauguración ráchase a tradición do veraneo na “vila da tranquilidade”. O matrimonio vaise a tomar os baños ao hotel-balneario de A Toxa o 10 de agosto, de xeito que non haberá moitos visitantes este ano.\nNa foto, estatua do Sagrado Corazón nos xardíns do Pazo.\nMonumento ás víctimas do atentado contra Alfonso XIII, promovido pola Marquesa (Aniceto Marinas,1908)\nMonumento ao Sagrado Corazón no Cerro de los Ángeles (Anceto Marinas, 1919)\nMarquesa na Inauguración do Cerro de los Angeles (30-5-1919)\nAlfonso XIII lendo o Pregón (30-5-1919)\nInauguración en San Sadurniño (Ideal gallego 2-8-1920)\nInauguración en San Sadurniño (El Norte de Galicia, 4-8-1920)\nUbicación do Sagrado Corazón ata maio do 2014\nToxos e froles en 1920 (Ideal gallego, 19-1-1921)\nEstatua do Sagrado Corazón no claustro do Convento do Rosario (2014)\nNatividad Quindós coloca a primeira pedra no monumento ao Sagrado Corazón (Lectura dominical, 8-7-1916)\nChegada dos Marqueses a San Sadurniño. Orzán 14.7.1920\nA nova na Voz de Galicia 2.8.1920 (1)\nA nova na Voz de Galicia 2.8.1920 (2)\nInauguración do Monumento ao Corazón de Jesús no Cerro de los Ángeles\nTemas: Pazo da Marquesa, patrimonios, San Sadurniño (parroquia), Escultura


A Garda Civil confisca unha plantación de marihuana no Grove - Pontevedra Viva\nXoves 19 de Setembro, 2019 ás 13:50 do Xoves 19 de Setembro, 2019\nConfiscaron 7 plantas de cannabis con algo máis de 5 kg de cogollos\nA Garda Civil procedeu á investigación penal dun veciño do Grove como suposto autor dun delito contra a saúde pública, na modalidade de cultivo e elaboración de drogas, ao que se lle interviñeron 7 plantas de marihuana.\nSegundo informaron fontes oficiais do Instituto Armado, trátase dun veciño do Grove, de 54 anos de idade, con antecedentes policiais, que resultou ser o propietario do terreo onde se localizou a plantación.\nPor mor das investigacións realizadas polos efectivos do Posto da Garda Civil do Grove, tívose coñecemento dunha plantación de cannabis sativa nunha leira contigua a unha vivenda situada na barriada de Meloxo.\nAo inspeccionar a leira, nun terreo próximo á vivenda, localizouse unha pequena plantación de marihuana con 7 plantas en avanzado estado de desenvolvemento, con 5,700 quilos de cogollos.\nAs dilixencias instruídas, xunto coas plantas intervidas, foron entregadas no Xulgado de Instrución de 1ª Instancia e Instrución Nº 4 de Cambados, onde deberá comparecer o investigado cando sexa requirido pola autoridade xudicial.\nIncautan unha plantación de marihuana nun invernadoiro de Vilalonga\nDesarticulan un importante punto de venda de drogas nunha vivenda de Poio


O milagre sonoro dos órganos barrocos xemelgos de Lourenzá\nO pianista e compositor ferrolán Pablo Seoane leva hoxe a súa música á igrexa de San Salvador, que lle devolverá a vida aos seus instrumentos\nÉ unha historia de varios séculos. Tamén é a vida do Camiño de Santiago do Norte que vén lixeiro desde Ribadeo. É unha historia que reverdecerá hoxe na igrexa de San Salvador do municipio lucense de Lourenzá, onde se poderán escoitar os seus dous órganos barrocos xemelgos, os únicos en Galicia que conservan case todo o material orixinal de cando foron construídos, alá polos anos que van de 1762 a 1765. Este milagre xacobeo -que non se daba desde hai moito tempo- ocorrerá esta tarde (ás 17.30 horas) e ten detrás un promotor moi particular, Pablo Seoane (1968), pianista e compositor ferrolán de grande inquedanza creativa que navega preferentemente polos mares procelosos do jazz e a música clásica contemporánea.\nSeducido pola nobreza, potencia e riqueza dos instrumentos que custodia o templo -inserto no mosteiro bieito de Vilanova de Lourenzá-, Seoane deseñou un delicado tapiz sonoro pensado especialmente para estes dous órganos en caixas xemelgas, obra do artífice compostelán Alberto de la Peña e «unha auténtica alfaia do patrimonio cultural galego lamentablemente descoñecida», apunta o intérprete. Tanto se pegou a escrita á natureza da máquina, que o músico fixo un fondo estudo da súa forma, estrutura e estado real, de modo que ata contemplou a peculiar circunstancia de que un dos órganos está restaurado -«daquela maneira»- e o outro permanece parcialmente avariado, e «case soa asmático». Así, coas súas eivas, como se se tratase dun instrumento preparado, Seoane compuxo unha partitura que explota as posibilidades máis previsibles da unidade que está en boas condicións e as limitacións da que segue pendente de amañar. En realidade, o compositor non considera esas limitacións como tales, senón que as toma como inesperadas posibilidades en canto a «timbres e calidade de son únicos que só poden saír de aquí». Así, recoñece que a partitura se aproveita dese punto de aleatoriedade que sofre o instrumento ao estar derramado.\nConcibida para a décima edición do ciclo Espazos Sonoros, que conxuga con moito tino música e patrimonio e está organizado pola Consellería de Cultura, Parábase -articulada en sete partes- alude no seu título á pasaxe da comedia grega na que o autor falaba aos espectadores a través do coro, mentres os actores se ausentaban da escena, o drama quedaba en suspenso e o coro convertíase nun espello do público. «Os gregos inventan isto para dicir cousas que non dirían doutra forma», anota Seoane, que engade que este espírito especular, tan moderno, «preside o diálogo entre instrumentos irmáns» que el compuxo.\nA peza -que se estrea esta tarde- dura uns corenta minutos.\nUnha máquina do pasado nunha visión contemporánea\nPablo Seoane leva un ano indo a Lourenzá a pulir a partitura traballando sobre os propios instrumentos, abusando, chancea, da paciencia de don Xosé, o párroco. Foi nas primeiras visitas cando descubriu que a avaría dunha das máquinas xemelgas lle confería ao conxunto «unha riqueza de sonoridades paradoxalmente maior». Na interpretación de Parábase encargarase do órgano en bo estado (chamado da Epístola, polo papel que asumía na liturxia) e do estragado (do Evanxeo) dará boa conta Saúl Puga; ambos terán asistentes que lles axudarán cos rexistros, esas pezas como botóns de madeira que obturan ou liberan os tubos. Explica Seoane que na música convencional (Bach, por exemplo) os rexistros se dispoñían previamente nunha colocación que quedaba fixa na interpretación, pero na creación contemporánea -a partir de compositores como o sueco Bengt Hambraeus ou o húngaro György Ligeti- manipúlanse para modificar a estabilidade tímbrica durante a interpretación e privilexiar a presenza de texturas microtonais.\nMúsica Camino de Santiago Arte Consellería de Cultura Jazz


O.M.E.GA en Vigo - Alg-a\nO.M.E.GA en Vigo\nluns, 14 de maio do 2012, por Madamme Cell.\nConcertazos da Orquestra de Música Espontánea de Galicia (OMEGa)\nSerá este vindeiro 18 & 19 de maio no Teatro Ensalle de Vigo (Rúa Chile 15) ás 22:00 e ás 21hrs, xusto despois do Día das Letras Galegas e antes do alineamento cósmico e o eclipse anular previsto para o domingo 20 por astrónomos e astrólogos de todo espazo-tempo como un momento excepcional.\nO venres 18 a OMEGa preséntase desarticulada en 7 formacións nas que se exploran diferentes achegamentos á improvisación sonora en pequenas e medianas formacións de carácter variado e variable.\nO sábado 19 teremos o placer de presentar de novo á OMEGa ao vivo, dirixida polas ideas propostas e traballadas por diferentes músicos da Orquestra nestes últimos tempos, como una pequena mostra do enorme potencial e a riqueza que atesoura un proceso colectivo de descoberta como é a creación sonora espontánea.\nMúsica improvisada baixo conducción xestual sustentada na atención mutua, na incertidume do instante e na confianza plena no presente continuo.\nDous días: 12€\nAgardamos difusión, reenvío e a vosa presencia física ou virtual calquera dos dous días ou ambos se sodes da casa-causa.\nImaxinaSons 2009 OMEGa conducida por Fred Frith:


Inicio / Axudámoste / Guías de axuda\nINICIO DA TRAMITACIÓN DUN EXPEDIENTE\nPara iniciar un expediente desde a sede electrónica do Concello de Lugo é preciso acceder á sección Catálogo de procedementos habilitados.\nIdentificado o tipo de expediente é posible:\nAcceder á ficha detallada do expediente (para o que se debe pulsar sobre os datos do mesmo).\nComezar a tramitación (para o que debe facerse clic en Iniciar trámite).\nA ficha detallada inclúe unha descrición do obxecto, condicións de tramitación e demais características do procedemento. E nela ofrécese tamén unha ligazón para iniciar o trámite.\nA continuación descríbese o proceso asociado a este inicio de trámite.\nNo caso de que non se estea autenticado na plataforma, ao pulsar en Iniciar Trámite accederase á xanela de identificación ante a sede electrónica.\nInstrucións de tramitación.\nUnha vez completada a autenticación accédese a unha pantalla na que se mostran unhas instrucións de como avanzar ao longo da tramitación.\nPara comezar é preciso pulsar no ligazón Solicitude ou en Iniciar Trámite. Alternativamente pódese abandonar o proceso facendo clic en Saír .\nCumprimentar os formularios.\nO primeiro paso corresponde ao acceso ao formulario do procedemento. Para iso na xanela que se mostra débese pulsar na ligazón ao formulario.\nAdemais, dúas iconas permiten coñecer se o formulario é de obrigado cumprimentado e se se cubriu xa ou non.\nAccédese entón ao formulario que debe cubrirse.\nNel os datos do titular aparecen cubertos a partir da información do certificado usado para autenticarse ante a sede electrónica.\nPola súa banda, os campos obrigatorios márcanse cunha cor diferenciada.\nUnha vez cuberto o formularios débese pulsar en Gardar e continuar.\nAo facelo a sede mostrará unha mensaxe de confirmación, e volverase á xanela do asistente de tramitación, onde o usuario deberá Gardar e Continuar para avanzar ao seguinte paso.\nAnexado de documentos.\nO seguinte paso marcado polo asistente de tramitación é o anexado de documentos á solicitude.\nEstes documentos deben cumprir as seguintes condicións:\nComo máximo poderán ser dez arquivos.\nO peso máximo será de 50 MB.\nO peso máximo de cada documento individual será de 10 MB.\nO formato do arquivo debe ser PDF/PDF.\nPara realizar a carga é preciso pulsar na ligazón Engadir documentos adicionais.\nIsto levará a un formulario cos seguintes elementos:\nUnha área de texto en que se debe indicar o título ou descrición do documento (cun máximo de 250 caracteres).\nUnha ligazón Subir documento que abre unha xanela para seleccionar o arquivo no equipo local.\nFinalizada a carga dos ficheiros é posible continuar á seguinte fase da tramitación, que consistirá en confirmar a presentación da instancia asinando electronicamente a tramitación.\nNeste caso o asistente mostra un resume da solicitude (que inclúe os datos dos solicitantes, os documentos achegados e o arquivo da propia solicitude) e unha ligazón para asinar e enviar a solicitude.\nPara realizar esta firma, e a fin de evitar as limitacións que a navegadores web impoñen ao uso de tecnoloxía Xava, utilizarase o programa AutoFirma da Adminsitración Xeral do Estado que o usuario poderá instalar no seu equipo.\nCando a tramitación conclúa con éxito, a sede electrónica ofrecerá un xustificante da devandita presentación no Rexistro Electrónico do Concello, que incluirá datos como os nomes dos ficheiros anexos, unha pegada ou hash do contido de cada ficheiro anexo, o código de verificación do documento (CSV) ou o número de rexistro xerado no rexistro do Concello de Lugo.